Der er stor geografisk forskel på, hvor hurtigt du kan sælge din villa. Rebild Kommune er hårdt ramt.

I gennemsnit tager det mellem 81 og 363 dage at sælge en villa afhængig af, hvilken kommune man bor i. Rebild Kommune er faktisk den kommune i landet, hvor villa-ejere skal vente længst på at sælge. Her kan du se, hvor det går hurtigst og langsomst med at komme af med huset. * Bund fem: Rebild: 363 dage. Lemvig: 360 dage. Guldborgsund: 351 dage. Kalundborg: 341 dage. Odsherred: 337 dage. * Top fem: Glostrup: 81 dage. Tårnby: 92 dage. Lyngby-Taarbæk: 101 dage. Albertslund: 106 dage. København by: 110 dage. Kilde: RealMæglerne på baggrund af data fra Realkreditrådet.